XI. 
ANNALES MUSEI NATIONALIS HUNGr ARICI. 
1913. 
ÚJ YAK BOGARAK MAGYARORSZÁG FAUNÁJÁBÓL. 
Bokor Elemér-íőL 
NEUE BLINDKÄFER AUS DER FAUNA UNGARNS. 
Yon Elemér Bokor. 
Anophthalmus (Duvalius) problematicus n. sp. 
Typusok: 1 c? és 2 
A fej kissé keskenyebb és a felső állkapcsok nélkül valamivel 
hosszabb, mint az előtör. A halánték kiszélesedett. A homlokbarázdák 
teljesek, hátul a fej befűződésénél végződnek, közepükön párhuzamosak, 
előre és hátrafelé széttartók. 
A csápok a test feléig érnek. A második csápiz valamivel rövidebb 
az elsőnél, a harmadik csaknem kétszer akkora hosszú mint a második, 
a negyedik és a hetediktől kezdve a tizedikig egyformák, az ötödik és 
hatodik valamivel hosszabb ezeknél, de rövidebb a tizenegyediknél ; ez 
utóbbi a közepén túl keskenyedve csúcsban végződik. 
Az előtör széles szív alakú, az első negyedben másfélszer akkora 
széles mint a tövén, hátulsó szögletei hegyesek és kiállók. Oldalperemei 
keskenyek, elől kissé szélesebben felhajlók. 
A szárnyfedők csupaszok, hosszúkás tojásalakúak, csaknem két¬ 
szer akkora hosszúak mint közepükön együttesen szélesek. Válluk tompa¬ 
szögű, szélesen kikerekített. A hosszanti barázdák sűrűn pontozottak, a 
belső három jóval mélyebb a többinél, melyek azonban szintén élesek 
és valamennyien a csúcs előtt végződnek. A harmadik barázdában három 
mélyen beszúrt pont látható, melyekből egy-egy hosszú sörte emelkedik 
ki. Az oldalszéllel párhuzamosan, elől egy sorban négy beszúrt pont 
foglal helyet. 
A lábak karcsúak. A hím elülső lábfejének első és második íze 
kiszélesedett s alul pikkelyforma lemezkékkel fedett. 
A test sárgásbarna, fénylő, csupasz. 
A nemek különbsége : A nőstények nagyobbak a hímnél, csápjaik 
karcsúbbak és hosszabbak. 
Hossza: 5 Va— 6 mm. 
